Rikunarita-ORG/Wikinium huggingface dataset:
# உயிரிய வகைப்பாடு

உயிரியல் வகைப்பாடு
**உயிரிய வகைப்பாடு** (*Biological classification*) உயிரியல் அறிஞர்கள் உயிரினங்களை எவ்வாறு வகைப்படுத்துகின்றனர் என்பதாகும்.

இந்த வகைப்பாட்டிற்கான துவக்கம் அரிசுட்டாடிலின் பன்வரிசை அமைப்பிற்கான படைப்புகளில் உள்ளது. இருசொற் பெயரீட்டை பரவலாக்கிய கரோலசு லின்னேயசின் தாக்கமும் குறிப்பிடத்தக்கது. இந்த இருசொல் பெயரீட்டில் முதற்சொல் பேரினத்தையும், இரண்டாம் சொல் இனத்தையும் குறிப்பிடுகின்றன. மனித இனம் *ஓமோ சப்பியன்சு* எனப்படுகின்றது. இனத்தின் பெயர்கள் பொதுவாக சாய்ந்த எழுத்துகளில் எழுதப்படுகின்றன.

உயிரிய வகைப்பாடு என்பது வகைப்பாட்டியல் எனவும் அறியப்படுகின்றது. காலப்போக்கில் இது வளர்ந்துவந்துள்ளது. பல்வேறு கொள்கைகள் இந்த வகைப்பாடுகளை வரையறுத்தும் வெவ்வேறு காலங்களில் வெவ்வேறாக ஏற்கப்பட்டும் வந்துள்ளன. இருபதாம் நூற்றாண்டு முதல் டார்வினின் பொது மரபுக் கொள்கையை ஒத்திருக்குமாறு வகைப்படுத்தப்படுகின்றன . தற்காலத்தில் டி. என். ஏ. வரிசைமுறை பகுப்பாய்வு மூலக்கூற்று பரிணாம ஆய்வுகள் பரவலாக ஏற்கப்படுகின்றன.

## மேற்கோள்கள்
# தொகுதி (உயிரியல்)

தற்கால உயிரிய வகைப்பாட்டியல் முறைகள் பல இருப்பினும், அவற்றுள் ஏழு படிநிலை அலகுகளைக் கொண்ட முறை குறிப்பிடத்தக்கது ஆகும். அவற்றுள் **தொகுதி** (அல்லது **கணம்**) (ஆங்கிலம்: phylum, கிரேக்கம்: φῦλον) என்பதும், ஒரு அலகாகும். இவ்வலகு விலங்கியலில் மட்டும் பயன்படுத்தப் படும் அலகு ஆகும். தாவரவியலில் இவ்வலகுக்குச் சமமாக, பிரிவு (Devision) என்ற மற்றொரு அலகு பயன்படுத்தப்படுகிறது. தொகுதி என்ற சொல் பயன்படுத்தப் படுவதில்லை.

இதற்கு முன்னால் உயிரித்திணை என்ற உயிரின வகைப்பாட்டியல் அலகும், பின்னால் வகுப்பு என்ற உயிரின வகைப்பாட்டியல் அலகும் அமைந்துள்ளது. இந்த அலகு இலின்னேயசு பின்பற்றிய, ஐந்து படிநிலை அலகுகளில் இல்லை. இந்த சொல் அமைப்பு முறை 19ம் நூற்றாண்டில் உருவாக்கப்பட்டது.

| இலின்னேயசின் 5 அலகுகள். | தற்போதுள்ள 7 அலகுகள். |
| --- | --- |
| உயிரித்திணை | உயிரித்திணை |
| \*\*\*\*\*\* | **தொகுதி** = பிரிவு  |
| வகுப்பு | வகுப்பு |
| வரிசை | வரிசை |
| \*\*\*\*\*\* | குடும்பம் |
| பேரினம் | பேரினம் |
| இனம் | இனம் |

## குறிப்புகள்
# துணைத்தொகுதி

உயிரியல் வகைப்பாடு
விலங்கியல் பெயரிடலில், ஒரு **துணைத்தொகுதி** என்பது தொகுதி தரத்திற்குக் கீழே உள்ள பெயரீட்டுத் தரநிலையாகும்.

பூஞ்சை மற்றும் தாவர வகைப்பாட்டியலில் உள்ள "துணைப்பிரிவு " வகைபிரித்தல் தரவரிசை விலங்கியல் வகைபிரிப்பில் "துணைத்தொகுதிக்கு" இணையானது. சில தாவர வகைப்பிரிப்பாளர்கள் துணைத்தொகுதி தரத்தையும் பயன்படுத்துகின்றனர். உதாரணமாக ஒருவித்திலை தாவரங்கள் பூக்கும் தாவரங்களின் துணைத்தொகுதியாகும்.

## வகைபிரித்தல் தரவரிசை

துணைத் தொகுதி என்பது:

1. தொகுதியின் அடுத்த கீழ் நிலையில் உள்ளது
2. கீழ்நிலைத் தொகுதிக்கு மேல்நிலையில் உள்ளது

வசதியான இடங்களில், துணைத்தொகுதியானது கீழ்நிலைத் தொகுதியாகப் பிரிக்கப்படலாம். கீழ்நிலைத் தொகுதியானது வகுப்புகளை விட உயர் நிலையில் உள்ளது.

## எடுத்துக்காட்டுகள்

அனைத்து விலங்கின தொகுதிகளும் துணைத்தொகுதிகளுடன் பிரிக்கப்படவில்லை. துணைத்தொகுதிகளை உள்ளடக்கிய ஒரு சில தொகுதிகள் பின்வருமாறு:

* கணுக்காலி: துணைத்தொகுதி டிரைலோபிடோமார்பா, கெலிசிரேட்டா, பலகாலி, அறுகாலி மற்றும் ஓடுடைய கணுக்காலி
* பிராக்கியோபோடா: துணைத்தொகுதி லிங்குலிஃபோர்மியா, கிரானிபோர்மியா, ரைங்கோனெலிபோர்மியா
* முதுகுநாணி: துணைத்தொகுதிகள் கடற்குடுவை, தலைநாணிகள், இதனுடைய மிகப்பெரிய துணைத்தொகுதி முதுகெலும்பி.

கீழ்நிலைத்தொகுதிகளுக்கு எடுத்துக்காட்டு: மைசீடோசூவா மற்றும் ஞாதோஸ்டோமேட்டா

## மேற்கோள்கள்

## நூலியல்
# முதுகெலும்பி

| முதுகெலும்பிகள் Vertebrates புதைப்படிவ காலம்:முன் கேம்பிரியன் -தற்போது |
| --- |
|  |
| நிலநாப் பல்லி, *Tiliqua nigrolutea* |
| உயிரியல் வகைப்பாடு |
| திணை: | விலங்கு |
| தொகுதி: | முதுகுநாணி |
| துணைத்தொகுதி: | முதுகெலும்பி கூவியர், 1812 |

**முதுகெலும்பிகள்** (*Vertebrate*) அல்லது **முள்ளந் தண்டுளிகள்** எனப்படுவை *முதுகெலும்பு* அல்லது *தண்டு வடத்தினைக்* கொண்டிருக்கும் விலங்குகளைக் குறிக்கும். இதுவரை 57,739 சிற்றினங்கள் கண்டறியப்பட்டுள்ளன. இவை 530 மில்லியன் ஆண்டுகளுக்கு முன்பிருந்து படிவளர்ச்சி அடையத் தொடங்கின என்று அறிவியலாளர்கள் கருதுகிறார்கள். மீன்கள், நிலநீர் வாழ்வன அல்லது இருவாழ்விகள், ஊர்வன, பறவைகள், பாலூட்டிகள் ஆகியன முதுகெலும்பிகள் வகையில் அடங்கும்.

## மேற்கோள்கள்
# வகுப்பு (உயிரியல்)

தற்கால உயிரிய வகைப்பாட்டியல் முறைகள் பல இருப்பினும், அவற்றுள் ஏழு படிநிலை அலகுகளைக்(taxon) கொண்ட முறை குறிப்பிடத் தக்கது ஆகும். அவற்றுள் **வகுப்பு** (ஆங்கிலம்: class, இலத்தின்: classis) என்பதும், ஓர் அலகாகும்.

இச்சொல்லை யோசப் பிட்டன் டீ டொர்னபோர்டு என்ற பிரெஞ்சு அறிஞர், அவர் எழுதிய 'Eléments de botanique' என்ற நூலில் 1694 ஆம் ஆண்டு முதன் முதலாகப் பயன்படுத்தினார். பின்னர் இலின்னேயசின் 1735 ஆம் ஆண்டு எழுதிய 'Systema Naturae' என்ற நூலில் பயன்படுத்தினார்.

**வகுப்பு** என்பதற்கு முன்னால் தொகுதி என்ற உயிரின வகைப்பாட்டியல் அலகும், பின்னால் வரிசை என்ற உயிரின வகைப்பாட்டியல் அலகும் அமைந்துள்ளது. இந்த அலகு இலின்னேயசு பின்பற்றிய, ஐந்து படிநிலை அலகுகளில் ஒன்றாகும்.

| இலின்னேயசின் 5 அலகுகள். | தற்போதுள்ள 7 அலகுகள். |
| --- | --- |
| உயிரித்திணை | உயிரித்திணை |
| \*\*\*\*\*\* | தொகுதி(phylum)-பிரிவு(division) |
| **வகுப்பு** | **வகுப்பு** |
| வரிசை | வரிசை |
| \*\*\*\*\*\* | குடும்பம் |
| பேரினம் | பேரினம் |
| இனம் | இனம் |

## குறிப்புகள்
# துணைவகுப்பு

**துணைவகுப்பு** (*Subclass*) என்பது உயிரியல் வகைப்பாட்டியலில் ஓர் தரவரிசை ஆகும். இது வகுப்பிற்கு கீழ்நிலையிலும் வரிசைக்கு முன்நிலையிலும் உள்ளது.

அறிவியல் வகைப்பாடு
## விளக்கம்

துணைவகுப்பு என்பது வகைப்பாட்டியலில் ஓர் தரவரிசை ஆகும். இது வகுப்பிற்கு கீழும் வரிசைக்கு மேலேயும் இருக்கும் பிரிவாகும். உதாரணமாக, வகுப்பு பாலூட்டியினை மேலும் துணைப்பிரிவுகளாக பிரிக்கலாம். வகுப்பு பாலூட்டி என்பது முதுகெலும்புகளைக் கொண்டது. இவை வெப்பரத்த அம்னியோட்களாகும். இவை மேலும் புரோட்டோதெரியா மற்றும் தெரிஃபார்ம்ஸ் என துணைவகுப்பாக வகைப்படுத்தப்படுகின்றன. புரோட்டோதெரியா என்பது முட்டையிடும் பாலூட்டிகளாகும். இதில் முள்ளெலி போன்ற குழிபறிக்கும் பல்லில்லாத உயிரிகளும் (எக்கினிட்னாக்கள்) மற்றும் வாத்தலகி போன்ற முட்டையிட்டு பால்கொடுக்கும் விலங்குகளும் (பிளாட்டிபசுகள்) அடங்கிய துணைவகுப்பாகும். துணைப்பிரிவு தெரிஃபார்ம்களில் யூத்தேரியன்கள் (நஞ்சுக்கொடி பாலூட்டிகள்) மற்றும் மெட்டாதேரியன் எனப்படும் பைப்பாலூட்டிகள் (மார்சுபியல்கள்) அடங்கும்.

* முட்தோலிகளில் கிரினோய்டியா வகுப்பின் துணைவகுப்பு ஆர்ட்டுலாட்டா (உம். டிலோமெட்ரா ஆசுட்ரேலிசு பேசன் பூ இறகு நட்சத்திரம்)

துணைவகுப்பு ஆர்ட்டுலாட்டா-டிலோமெட்ரா ஆசுட்ரேலிசு பேசன் பூ இறகு நட்சத்திரம்)
* குறுத்தெலும்பு மீன்களில், எலாசுமோபிராங்கி என்பது துணைவகுப்பு ஆகும். இதில் சுறா, திருக்கை மீன்கள் அடங்கும்

## மேற்கோள்கள்

## வெளி இணைப்புகள்

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
துணைவகுப்பு

விக்கிமீடியா பொதுவகத்தில்,
 துணைவகுப்பு
என்பதில் ஊடகங்கள் உள்ளன.

* Species (journal)
* Barcoding of species
* Catalogue of Life
* European Species Names in Linnaean, Czech, English, German and French பரணிடப்பட்டது 2006-12-11 at the வந்தவழி இயந்திரம்
* Speciation பரணிடப்பட்டது 2016-06-13 at the வந்தவழி இயந்திரம்
* Stanford Encyclopedia of Philosophy entry: *Species* பரணிடப்பட்டது 2014-04-07 at the வந்தவழி இயந்திரம்
* VisualTaxa
* Wikispecies – The free species directory that anyone can edit from the Wikimedia Foundation
# வரிசை (உயிரியல்)

தற்கால உயிரிய வகைப்பாட்டியல் முறை, ஏழு படிநிலை அலகுகளைக் (taxon) கொண்டுள்ளது. அவற்றுள் **வரிசை** (ஆங்கிலம்:order, இலத்தீன்: ordo) என்பதும், ஓர் அலகாகும். இதற்கு முன்னால் வகுப்பு என்ற உயிரிய வகைப்பாட்டியல் அலகும், பின்னால் குடும்பம் என்ற உயிரிய வகைப்பாட்டியல் அலகும் அமைந்துள்ளது. இந்த அலகு இலின்னேயசு பின்பற்றிய, ஐந்து படிநிலை அலகுகளிலும் ஒன்றாகும்.

| இலின்னேயசின் 5 அலகுகள். | தற்போதுள்ள 7 அலகுகள். |
| --- | --- |
| உயிரித்திணை | உயிரித்திணை |
| \*\*\*\*\*\* | தொகுதி-பிரிவு |
| வகுப்பு | வகுப்பு |
| **வரிசை** | **வரிசை** |
| \*\*\*\*\*\* | குடும்பம் |
| பேரினம் | பேரினம் |
| இனம் | இனம் |

இதற்குரிய பின்னொட்டுகளைத்

தாவரவியலிலும்,விலங்கியலிலும் கீழ்கண்டவாறு பயனாகிறது.

தாவரங்களுக்குப் பயன்படுத்தப்படும், **வரிசை**க்குரியப் பின்னொட்டுகள் வருமாறு;-

பெருவரிசைக்கு, (-anae) என்பதனைச் சொல்லிறுதியாகவும்,

வரிசைக்கு, (-ales) என்பதனைச் சொல்லிறுதியாகவும், **(எ.கா)** Sapind  **ales** = வேப்ப மரத்தின் வரிசை

துணைவரிசைக்கு, (-ineae) என்பதனைச் சொல்லிறுதியாகவும்,

உள்வரிசைக்கு, (-aria) என்பதனைச் சொல்லிறுதியாகவும் கொண்டு சொற்கள் உருவாக்கப்படுகின்றன.

## மேற்கோள்கள்
# குடும்பம் (உயிரியல்)

அறிவியல் வகைப்பாடு
உயிரியல் வகைப்பாட்டில் **குடும்பம்** (*Family*) என்பது, ஒரு வகைப்பாட்டுப் படிநிலை ஆகும். வரிசை, பேரினம் ஆகிய பகுப்புகளுக்கு நடுவில் அமைந்துள்ள இப்பகுப்பு ஒப்பீட்டளவில் அண்மைக் காலத்தில் உருவாக்கப்பட்டது ஆகும். பிரான்சு நாட்டுத் தாவரவியலாளரான பியரே மக்னோல் என்பவர் 1689 ஆம் ஆண்டு தான் எழுதிய நூலில்
தான் அட்டவணைப்படுத்திய 76 தாவரக் குழுக்கள் ஒவ்வொன்றையும் *familiae* (குடும்பம்) என்று குறிப்பிட்டார். வகைப்பாட்டுப் படிநிலைகள் பற்றிய கருத்து தொடக்க நிலையிலேயே இருந்தது. மக்னோல், தான் வகைப்படுத்திய குடும்பங்களில் சிலவற்றை ஒன்று சேர்த்து *genera* என்னும் படி நிலைகளை உருவாக்கலாம் எனக் கருதினார். இது இக்காலத்துப் *பேரினம்* *(genera)* என்னும் படிநிலையில்
இருந்து முற்றிலும் மாறுபட்டது. தற்காலத்துக் "குடும்பம்" என்னும் படிநிலையை ஒத்த பயன்பாடு முதன் முதலாக ஏர்ன்ட் ஹேக்கல் (Ernst Haeckel) என்பவர் 19 ஆம் நூற்றாண்டின் இறுதிப் பகுதியில் எழுதிய நூல்களில் காணப்படுகின்றன.

## பெயரிடல் மரபு

குடும்பங்களின் பெயரிடுதலில் பின்வரும் பின்னொட்டுகளைப் பயன்படுத்த பல்வேறு சர்வதேச அமைப்புகள் குறியிடப்படுகிறது:

* பூஞ்சை, பாசி மற்றும் தாவரவியல் பெயரிடலில், தாவரங்கள், பூஞ்சைகள் மற்றும் பாசிகளின் குடும்பப் பெயர்கள் "-சியே" என்ற பின்னொட்டுடன் முடிவடைகின்றன. சிறிய எண்ணிக்கையிலான வரலாற்று ஆனால் பரவலாகப் பயன்படுத்தப்படும் பெயர்களான காம்போசிடே மற்றும் கிராமினேயே விதிவிலக்குடன் உள்ளன. உ. ம். மூசாசியே
* விலங்கியல் பெயரிடலில், விலங்குகளின் குடும்பப் பெயர்கள் "யிடே" என்ற பின்னொட்டுடன் முடிவடையும். உ. ம். பேலிமோனிடே

## பயன்கள்

குடும்பங்கள் பரிணாம, பழங்காலவியல் மற்றும் மரபணு ஆய்வுகளுக்குப் பயன்படுத்தப்படலாம். ஏனெனில் இவை சிற்றினங்கள் மற்றும் இனங்கள் போன்ற வகைப்பாட்டியல் கீழ் நிலைகளை விட சற்று நிலையானவை.

## மேற்கோள்கள்
# துணைக்குடும்பம்

உயிரியல் வகைப்பாட்டில், ஒரு **துணைக்குடும்பம்** (Subfamily)(இலத்தீன் : துணைக் *subfamilia* , பன்மை *subfamiliae* ) என்பது ஒரு துணை (இடைநிலை) பெயரீட்டுத் தரநிலை ஆகும். இது குடும்பத்திற்கு அடுத்த நிலையாகும். ஆனால் பேரினத்தினை விட உயர் நிலையாகும். நிலையான பெயரிடல் விதிகளின்படி துணை குடும்ப தாவரவியல் பெயர்களுடன் "-ஓய்டேயே", மற்றும் விலங்கியல் பெயர்களை "-இனே" உடன் முடிக்கின்றன.

உதாரணம்:

வீட்டுப்பூனை *பெலிசு கேட்டசு* பெலிடே என்ற குடும்பத்தின் கீழ் பெலினே எனும் துணைக் குடும்பத்தினைச் சார்ந்தது.

## மேற்கோள்கள்

## மேலும் காண்க

* ஆல்கா, பூஞ்சை மற்றும் தாவரங்களுக்கான சர்வதேச குறியீட்டு குறியீடு
* தரவரிசை (தாவரவியல்)
* தரவரிசை (விலங்கியல்)
# பாலைவன எலி

| பாலைவன எலி புதைப்படிவ காலம்:மயோசீன் பிற்காலம் முதல் தற்காலம் வரை |
| --- |
| உயிரியல் வகைப்பாடு |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | கொறிணி |
| பெருங்குடும்பம்: | Muroidea |
| குடும்பம்: | Muridae |
| துணைக்குடும்பம்: | **Gerbillinae** ஜோன் எட்வட் கிரே, 1825 |
| பேரினம் |
| *Ammodile*
*Przewalski's Gerbil*
*Pouched Gerbil*
*Cape Short-Eared Gerbil*
*Dipodillus*
*Gerbilliscus*
*Gerbillurus*
*Gerbillus*
*Meriones*
*Somali Pygmy Gerbil*
*Fat-tailed Gerbil*
*Psammomys*
*Great Gerbil*
*Bushy-tailed Jird*
*Indian Gerbil*
*Taterillus* |

**பாலைவன எலி** (*gerbil*) என்பது கொறிணி வகையைச் சேர்ந்த சிறு பாலூட்டியாகும். இவற்றில் கிட்டத்தட்ட 110 இனங்கள் உள்ளன. இவற்றில் பல பகலாடியாகவும் அனைத்துண்ணியாகவும் உள்ளன.

பகல் முழுவதும் வளைக்குள் ஓய்வெடுத்து, இரவில் சூரிய வெப்பம் தணிந்த பிறகு பாலைவனத்தில் இரை தேட ஆரம்பிக்கும். இதன் உடலில் வியர்வை உண்டாவதில்லை. மிகச் சிறிய அளவில் சிறுநீர் வெளியேற்றும்.

## உசாத்துணை
# பேரினம் (உயிரியல்)

உயிரியல் வகைப்பாடு
**பேரினம்** (*Genus*) (இலங்கை வழக்கு-**சாதி**) என்பது உயிரினங்களின் வகைப்பாட்டில் பயன்படுத்தப்படும் ஒரு பெயரீட்டுத் தரநிலை (taxonomic rank) ஆகும். இது சிற்றினத்திற்கு மேல் நிலையிலும், குடும்பத்திற்கு கீழ் நிலையிலும் உள்ள ஒரு வகைப்பாட்டு தரநிலை ஆகும். பல சிற்றினங்கள் அடங்கியது ஒரு பேரினம். ஒரு உயிரியின் விலங்கியல் பெயரில் முதலில் வருவது பேரினப் பெயராகும். ஒரு பேரினத்தின் கீழ் பல சிற்றினங்கள் உள்ளன. உதாரணமாக, *பாந்தெரா லியோ* (சிங்கம்) மற்றும் *பாந்தெரா ஓன்கா* (ஜாகுவார்) ஆகியவை *பாந்தெரா* பேரினத்தில் உள்ள இரண்டு சிற்றினங்கள் ஆகும். *பாந்தெரா* என்பது *பெலிடே* குடும்பத்தில் உள்ள ஒரு பேரினமாகும். இந்தப் பேரினம் என்னும் அலகு, சில சமயங்களில் துணைப்பேரினங்களாகப் பிரிக்கப்படுவதும் உண்டு. எனினும் பேரினத்துக்குக் கீழுள்ள பொதுவான அடுத்த பெயரீட்டுத் தரநிலை சிற்றினம் ஆகும். பேரினம் என்பதை புற உடலமைப்பு முதலான முறைகளிலும், மரபணு வகை உறவாட்டங்களின் (டி. என். ஏ புணர்வுகள்) அடிப்படையிலும் துல்லியமாக வரையறை செய்வது தொடர்பில் இன்னும் விவாதங்கள் நடைபெற்று வருகின்றன. அறிவியல் பெயரீட்டு விதிகளின்படி, ஒவ்வொரு பேரினமும் அதனுள் அடங்கும் ஒரு மாதிரி இனமும் குறிப்பிடப்படுகின்றது.

பேரினம் என்பது இலங்கை வழக்கு **சாதி** என்பதாகும். இருசொற் பெயரீட்டு முறைப்படி உயிரினங்கள் பெயரிடப்படும்போது, முதலில் வரும் சொல் உயிரினத்தின் பேரினத்தைக் குறிக்கும் சொல்லாகும். இரண்டாவது சொல் உயிரினத்தின் இனத்தைக் குறிக்கும் சொல்லாகும்.

## மேற்கோள்கள்
# ஓல்டுபீல்டு தாமசு

**ஓல்டுபீல்டு தாமசு
Oldfield Thomas**|  ஜான் எர்னட்ஸ்ட் பெருன் வரைந்த படம் |
| பிறப்பு | 21 பிப்ரவரி 1858 மில்புரூக், டெட்ஃபோர்டுசயர், இங்கிலாந்து |
| இறப்பு | 16 சூன் 1929(1929-06-16) (அகவை 71)  |
| தேசியம் | இங்கிலாந்து |
| துறை | விலங்கியல் |
| அறியப்பட்டது | பாலூட்டி |

**மைக்கேல் ரோஜர்ஸ் ஓல்ட்ஃபீல்ட் தாமஸ்** (*Oldfield Thomas*) எப் ஆர் எஸ் எப் இசட் எஸ் (21 பிப்ரவரி 1858 - 16 ஜூன் 1929) என்பவர் இங்கிலாந்து நாட்டினைச் சார்ந்த விலங்கியல் நிபுணர்.

## தொழில்

தாமஸ் இயற்கை வரலாற்று அருங்காட்சியகத்தில் பணியாற்றினார். இவர் பாலூட்டிகளில் 2,000 புதிய இனங்கள் மற்றும் கிளையினங்களை விவரித்தார். இவர் 1876ஆம் ஆண்டில் அருங்காட்சியக செயலாளராக நியமிக்கப்பட்டுள்ளார். பின்னர் இவர் 1878ஆம் ஆண்டு விலங்கியல் துறைக்கு மாற்றப்பட்டார்.

1891ஆம் ஆண்டில், தாமஸ், சர் ஆண்ட்ரூ கிளார்க்கின் மகள் மேரி கேனை மணந்தார். இதன் மூலம் பாலூட்டி சேகரிப்பாளர்களை வேலைக்கு அமர்த்துவதற்கும் அவர்களின் மாதிரிகளை அருங்காட்சியகத்திற்கு வழங்குவதற்கும் நிதி வழங்க வழிவகுத்தது. இவர் மேற்கு ஐரோப்பாவிலும் தென் அமெரிக்காவிலும் களப்பணிகளை மேற்கொண்டார். இவரின் மனைவி இயற்கை வரலாற்றில் தனது ஆர்வத்தை இவருடன் பகிர்ந்து கொண்டு, பயணங்களை இவருடன் மேற்கொண்டு மாதிரிகளைச் சேகரிப்பதில் உதவினார். 1896ஆம் ஆண்டில், வில்லியம் ஹென்றி ஃப்ளவர் துறையின் கட்டுப்பாட்டைப் பெற்றபோது, கண்காட்சிகளை மறுசீரமைக்க ரிச்சர்ட் லிடெக்கரை பணித்தார். புதிய மாதிரிகளில் தாமஸ் கவனம் செலுத்த ஆரம்பித்தார்.

தாமஸ் தனது வகைபிரித்தல் முயற்சிகளை இங்கிலாந்தின் ஏகாதிபத்தியத்தின் நோக்கத்திலிருந்து பார்த்தார். "நீங்களும் நானும் எங்கள் விஞ்ஞான வாழ்க்கையில் உலகின் பாலூட்டிகளின் பொது அறிவை பிரமாதமாக முன்னேற்றம் கண்டிருக்கிறோம் - இனி சில அல்லது வெற்று பகுதிகள் இல்லை" என்று கெரிட் ஸ்மித் மில்லருக்கு எழுதிய கடிதத்தில் இவர் கூறினார்.

1923இல் அதிகாரப்பூர்வமாக அருங்காட்சியகத்திலிருந்து ஓய்வு பெற்ற இவர், தனது பணிகளை எந்தவித இடையூறும் இல்லாமல் தொடர்ந்தார். அலுவலகத்தில் இருந்தபோது கைத்துப்பாக்கியால் தன்னைத்தானே சுட்டுக் கொண்டதாக வதந்திகள் தெரிவித்தாலும் இவர் தந்து வீட்டில்தான் இறந்தார் 1929 இல், 71 வயதில், அவரது மனைவி இறந்த ஓராண்டு கழித்து, அவர் நினைவில் உயிர்துறந்தார்.

## மேற்கோள்கள்
# காப்பு நிலை

**காப்பு நிலை** (*Conservation status*) என்பது ஓர் சிற்றினம் தற்போது அல்லது வருங்காலத்தில் பிழைத்திருக்குமா என்பதற்கான ஓர் அளவீடு ஆகும். ஓர் இனத்தின் காப்புநிலையைத் தீர்மானிக்கும் முன்னர் பல காரணிகள் ஆராயப்படுகின்றன. தற்பொழுதுள்ள எண்ணிக்கையை மட்டும் கவனத்தில் கொள்ளாமல், நாளடைவில் இவற்றின் இனத்தொகையின் வளர்ச்சி அல்லது தளர்ச்சி, இனப்பெருக்க வீதம், தெரிந்த ஆபத்துகள் என்பவையும் கருத்தில் கொள்ளப்படுகின்றன.

## உலக அமைப்புகள்

உலக அளவில் இனங்களின் காப்பு நிலையைப் பட்டியலிட்டு வரிசைப்படுத்துவதில் முதன்மை அமைப்பாக பன்னாட்டு இயற்கைப் பாதுகாப்புச் சங்கம் விளங்குகின்றது. இவ்வமைப்பினால் காப்புநிலையைக் குறித்து வெளியிடப்பட்ட பட்டியல் பன்னாட்டு இயற்கைப் பாதுகாப்புச் சங்க செம்பட்டியல் எனப்படுகின்றது. இந்த காப்புநிலைப் பட்டியலில் அச்சுறுத்தலுக்கு உள்ளாகும் இனங்கள், மூன்று நிலைகளில் பிரிக்கப்பட்டுள்ளன. அவையாவன:மிக அருகிய இனம் , அருகிய இனம் , அழிவாய்ப்பு இனம்.

இவை தவிர கிபி 1500-லிருந்து இனஅழிவு காரணமாக அழிவடைந்த இனங்களும் இங்கே அழிந்த அற்றுவிட்ட இனங்கள், இயலிடத்தில் அற்றுவிட்ட இனங்கள் என ஆவணப்படுத்தப்பட்டுள்ளன.

அருகிய வனவிலங்குகள் மற்றும் தாவர இனங்களில் பன்னாட்டு வணிகத்திற்கான பேரவை (CITES) பன்னாட்டு வணிகத்தின் வழியே இவ்வினங்கள் அழியாமல் இருப்பதை உறுதி செய்யும் நோக்குடன் செயல்படுகிறது.

## வெளியிணைப்புகள்
# தீவாய்ப்புக் கவலை குறைந்த இனம்

**தீவாய்ப்புக் கவலை குறைந்த இனம்** (LC - Least Concern) என்பது ஒரு உயிர்வாழும் இனத்திற்கு பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், அமைந்திருக்கக்கூடிய காப்பு நிலைகளில் ஒன்றாகும். மதிப்பீடு செய்யப்பட்டிருப்பினும், காப்பு நிலைகளில் வேறெந்தவொரு பிரிவினுள்ளும் வராத இனங்கள் இப்பிரிவினுள் அடக்கப்படுகின்றன. மனிதர் உட்பட எலி, தேனீ போன்ற பொதுவான பல இனங்கள் இப்பிரிவினுள் வரும்.

ஆனால் இப்பிரிவினுள் ஒரு இனத்தை அடையாளப்படுத்த முன்னர், இவ்வினத்தின் சனத்தொகை, சனத்தொகைப் பரவல் போன்றவை நுணுக்கமாக மதிப்பீடு செய்யப்பட்டு, போதியளவு தரவுகள் பெறப்பட்டிருக்க வேண்டும்.

## மேற்கோள்கள்
# சோமாலியா

| *Soomaaliya* الصومال சோமாலியா |
| --- |
|
கொடி

சின்னம்

 |
| **நாட்டுப்பண்:Soomaaliyeey Toosoow* சோமாலியா, எழுந்திரு |
|  |
| தலைநகரம் | மொகடீசு |
| பெரிய நகர் | தலைநகர் |
| ஆட்சி மொழி(கள்) | சோமாலி மொழி1 |
| மக்கள் | சோமாலி |
| அரசாங்கம் | சோமாலிக் குடியரசின் சமஷ்டி அரசு |
|  |
| • அதிபர்  | அப்துல்லாஹி யூசுப் அகமது |
| • தலைமை அமைச்சர்  | அலி முகமது கேடி |
|  |
| விடுதலை ஐக்கிய இராச்சியத்திடம் இருந்து |
|  |
| • நாள்  | ஜூலை 1, 1960 |
|  |
| பரப்பு |
| • மொத்தம் | 637,661 km2 (246,202 sq mi) (42வது) |
| • நீர் (%) | 1.6 |
| மக்கள் தொகை |
| • 2007 மதிப்பீடு | 17,700,0002 (59வது) |
| • 1987 கணக்கெடுப்பு | 14,114,431 |
| மொ.உ.உ. (கொ.ஆ.ச.) | 2006 மதிப்பீடு |
| • மொத்தம் | $50.45 பில்லியன் (81வது) |
| • தலைவிகிதம் | $2,941.18 (125) |
| மமேசு (2006) |  0.546 **Error: Invalid HDI value** · 134வது |
| நாணயம் | சோமாலி ஷில்லிங்கு (SOS) |
| நேர வலயம் | ஒ.அ.நே+3 (கிழக்கு ஆபிரிக்க நேரம்) |
| • கோடை (ப.சே.நே.) | ஒ.அ.நே+3 |
| அழைப்புக்குறி | 252 |
| இணையக் குறி | .so (இயங்கவில்லை) |
| 1. சிஐஏ தரவுநூல்
2. பிபிசி நாட்டுத் தரவுகள்
 |

**சோமாலியா** (*Somalia*, சோமாலி மொழி: *Soomaaliya*, **சோமாலிக் குடியரசு**), கிழக்கு ஆபிரிக்காவில் உள்ள ஒரு நாடாகும். இதன் எல்லைகளாக வடமேற்கே ஜிபூட்டி, தென்மேற்கே கென்யா, வடக்கே யேமனுடன் இணைந்த ஏடன் வளைகுடா, கிழக்கே இந்தியப் பெருங்கடல், மேற்கே எதியோப்பியா ஆகியன அமைந்துள்ளன. சோமாலியா ஆப்பிரிக்கா கண்டத்தின் மிக நீண்ட கடற்கரையை கொண்டது,

அதன் நிலப்பகுதி முக்கியமாக பீடபூமிகள், சமவெளி மற்றும் மலைப்பகுதிகளைக் கொண்டுள்ளது. அதன் பருவ காலநிலை, குறிப்பிட்ட கால பருவக் காற்று மற்றும் ஒழுங்கற்ற மழைப்பொழிவு ஆகியவற்றுடன் ஆண்டு முழுவதும் வெப்பச் சூழல்களால் ஆனது.

சோமாலியா இத்தாலியிடம் இருந்து ஜூலை 1, 1960இல் விடுதலை பெற்றது. அதே நாளில் இது ஜூன் 26, 1960இல் விடுதலை பெற்ற சோமாலிலாந்துடன் இணைந்து சோமாலிக் குடியரசு ஆகியது.

Pathway in old Erigavo.
The Dahabshiil in அர்கீசொ.
The Hargeisa International Airport in அர்கீசொ.
Head details

விக்கிசெய்தியில்
சோமாலியா தொடர்பான செய்திகள்
தொடர்பான செய்திகள் உள்ளது.

## இதனையும் காண்க

* புந்துலாந்து

## சான்றுகள்

## வெளி இணைப்புகள்

**சோமாலியா** பற்றிய மேலதிக தகவல்களைப் பார்க்க தொடர்புடையத் திட்டங்கள்:

 விக்சனரி விக்சனரி

 நூல்கள் விக்கிநூல்

 மேற்கோள் விக்கிமேற்கோள்

 மூலங்கள் விக்கிமூலம்

 விக்கிபொது

 செய்திகள் விக்கிசெய்தி

* சோமலிய சமஷ்டி அரசின் இணையதளம்
* சோமாலியா செய்திகள்
# சீபூத்தீ

| சீபூத்தீ குடியரசு جمهورية جيبوتي  *ஜும்ஹூரிய்யத் ஜிபூத்தீ* *Jamhuuriyadda Jabuuti* *République de Djibouti* |
| --- |
|
கொடி

சின்னம்

 |
| **நாட்டுப்பண்:Djibouti* |
|  |
| தலைநகரம் | சிபூட்டி |
| பெரிய நகர் | தலைநகரம் |
| ஆட்சி மொழி(கள்) | அரபு, பிரெஞ்சு |
|  பிராந்திய மொழிகள் | ஆபார், சோமாலி |
| மக்கள் | சீபூத்தியர் |
| அரசாங்கம் | நாடாளுமன்ற மக்களாட்சி |
|  |
| • அதிபர்  | இசுமாயில் உமர் குயில்லா |
| • பிரதமர்  | தைலிதா முகம்மது தைலிதா |
|  |
| விடுதலை பிரான்சிடமிருந்து |
|  |
| • நாள்  | 1977 ஜூன் 27 |
|  |
| பரப்பு |
| • மொத்தம் | 23,200 km2 (9,000 sq mi) (149வது) |
| • நீர் (%) | 0.09 (20 km² / 7.7 sq mi) |
| மக்கள் தொகை |
| • 2007 யூலை மதிப்பீடு | 496,374 (160 ஆவது) |
| • 2000 கணக்கெடுப்பு | 460,700 |
| • அடர்த்தி | 34/km2 (88.1/sq mi) (168 ஆவது) |
| மொ.உ.உ. (கொ.ஆ.ச.) | 2005 மதிப்பீடு |
| • மொத்தம் | $1.641 பில்லியன் (164 ஆவது) |
| • தலைவிகிதம் | $2,070 (141 ஆவது) |
| மமேசு (2007) | 0.516 தாழ் · 149 ஆவது |
| நாணயம் | சீபூத்தீய பிராங்கு (DJF) |
| நேர வலயம் | ஒ.அ.நே+3 (EAT) |
| • கோடை (ப.சே.நே.) | ஒ.அ.நே+3 (இல்லை) |
| அழைப்புக்குறி | 253 |
| ஐ.எசு.ஓ 3166 குறியீடு | DJ |
| இணையக் குறி | .dj |

**சீபூத்தீ** (ஜிபூட்டி, ஜீபூத்தீ, *Djibouti*) அல்லது அதிகாரபூர்வமாக **சீபூத்தீக் குடியரசு** கிழக்கு ஆப்பிரிக்காவில் அமைந்துள்ள ஒரு நாடாகும். சீபூத்தீயின் வட எல்லையில் எரித்திரியாவும் மேற்கு, தெற்கு எல்லைகளில் எதியோப்பியாவும் தென்கிழக்கு எல்லையில் சோமாலியாவும் அமைந்துள்ளன. மீதமுள்ள எல்லை ஏடன் குடாவாலும் செங்கடலாலும் ஆக்கப்பட்டுள்ளது. செங்கடலுக்கு அப்பால் அராபிய தீபகற்பத்தில் யெமன் அமைந்துள்ளது.

## மேற்கோள்கள்

விக்கிசெய்தியில்
சிபூட்டி
தொடர்பான செய்திகள் உள்ளது.
# உலகின் பாலூட்டி சிற்றினங்கள்

உலகின் பாலூட்டி சிற்றினங்கள்: வகைப்பாட்டியலும் புவியியல் குறிப்புகளும் (*Mammal Species of the World: A Taxonomic and Geographic Reference*) என்பது பாலூட்டிகளில் அறியப்பட்ட பாலூட்டிகளின் விளக்கங்கள் மற்றும் நூலியல் தரவுகளை வழங்கும் நிலையான மேற்கோள் பணியாகும். இது இப்போது அதன் மூன்றாவது பதிப்பினைக் கொண்டுள்ளது. இப்பதிப்பு 2005ஆம் ஆண்டின் பிற்பகுதியில் வெளியிடப்பட்டது. இதனை டான் இ. வில்சன் மற்றும் டீஆன் எம். ரீடர் தொகுத்தளித்தனர்.

இதனுடைய இணையப் பதிப்பு பக்நெல் பல்கலைக்கழகத்தால் வழங்கப்படுகிறது. இதில் சிற்றினங்களின் பெயர்களைத் தனிப்பயன் அகராதியாகப் பதிவிறக்கம் செய்யலாம். ஒரு பகுதி இணையப் பதிப்பு கூகுள் புத்தகத்தில் (Google Books) கிடைக்கிறது (கீழே உள்ள "வெளி இணைப்புகள்" பார்க்கவும்).

சரிபார்ப்பு பட்டியல் குழு உபாசி தொகுத்தல் மற்றும் புதுப்பித்தல் ஆகியவற்றிற்குப் பொறுப்பாகும். 2015ஆம் ஆண்டிற்கான இதன் வருடாந்திர அறிக்கையில், உபாசி 4வது பதிப்பிற்காக ஜான்ஸ் ஹாப்கின்ஸ் ஊடகத்துடன் ஒப்பந்தத்தில் இருப்பதாகக் குழு குறிப்பிட்டது. இதனைத் தொகுக்கும் பணியினை டீஅன் எம் ரீடர் மற்றும் கிறிஸ்டோபர் எம். கெல்கன் மேற்கொள்வர். இத்தரவுத்தளமானது பதிப்பாசிரியர்களுக்காகத் திருத்தக்கூடியதாக மாற்றப்பட்டுள்ளது. இது உடனடி இணையதள புதுப்பிப்புகளுக்கு வழிவகுக்கும். இதனை 2017-ல் வெளியிடத் திட்டமிடப்பட்டது.

## மேற்கோள்கள்

## வெளி இணைப்புகள்

* பக்னெல் பல்கலைக்கழகத்தால் நடத்தப்பட்ட தளம்
* தேடலை பக்னெல் பல்கலைக்கழகம் வழங்குகிறது
* MSW3 க்கான ஸ்மித்சோனியன் வலைத்தளத்தின் காப்பகப்படுத்தப்பட்ட பதிப்பில் உள்ள டாக்சன் உலாவி
* கூகுள் புக்ஸில் *உலகின் பாலூட்டி இனங்கள்*
# விலங்கு பல்லுயிரிய வலை

**விலங்கு பல்லுயிரிய வலை** (*Animal Diversity Web*) என்பது ஓர் இலாப நோக்கற்ற அமைப்பாகும். இது ஓர் இணையத் தரவுத்தள தளச்சேவையினை வழங்குகிறது. இது இயற்கை வரலாறு, வகைப்பாடு, இனப் பண்புகள், பாதுகாப்பு உயிரியல், விலங்குகளின் இனங்கள் குறித்த விநியோக தகவல்களைச் சேகரிக்கிறது. இந்த இணையதளத்தில் புகைப்படங்கள், ஒலிக் கோப்புகள், மெய்நிகர் அருங்காட்சியகம் ஆகியவை உள்ளன.

உள்ளூர், தொடர்புடைய தரவுத்தளம் மிச்சிகன் பல்கலைக்கழகத்தின் ஊழியர்கள், மாணவர் பங்களிப்பாளர்களால் பராமரிக்கப்படுகிறது. இணையம், திறன்பேசி செயலிப் பயன்பாடுகள் மூலமும் இதை அணுகலாம். இது பள்ளி ஆசிரியர்களுக்கான வளங்களை வழங்குகிறது (கே-12 பயிற்றுவிப்பாளர்கள்). பெரும்பாலும் பாலூட்டிகள் மற்றும் கிட்டத்தட்ட கையாளக்கூடிய மண்டை ஓடுகளின் தொகுப்பைக் கொண்ட ஒரு மெய்நிகர் அருங்காட்சியகமாகச் செயல்படுகிறது.

## பின்னணி

விலங்கு பல்லுயிரிய வலை 1995ஆம் ஆண்டு மிச்சிகன் பல்கலைக்கழகத்தின் முன்னாள் உயிரியல் பேராசிரியரான பிலிப் மியர்சால் உருவாக்கப்பட்டது. இந்த தளம் சுமார் 2,150 விலங்குச் சிற்றினங்களுக்கான பதிவுகளைக் கொண்டிருந்தது. இவை 11,500 படங்கள், 725 ஒலிக்கோப்புகளால் குறிப்பிடப்படுகின்றன. விபத உயர் வகைபிரித்தல் குழுக்களின் 250க்கும் மேற்பட்ட கணக்குகளைக் கொண்டுள்ளது.

வலைத்தளத்திற்கு பங்களிக்கும் பெரும்பாலானவர்கள் இளநிலை மாணவர்கள் ஆவர். விபத அமெரிக்கா முழுவதும் 30 கல்லூரிகள், பல்கலைக்கழகங்களுடன் இணைந்து செயல்படுகிறது. இளநிலை மாணவர்கள் பெரும்பாலும் தங்கள் பாடத்திட்டத் தேவைகளின் ஒரு பகுதியாக இனங்கள் குறித்த அறிக்கைகளை சமர்ப்பிக்கிறார்கள். ஒவ்வொரு கணக்கையும் விபத பேராசிரியர்களும் ஊழியர்களும் திருத்துகின்றனர். நவம்பர் நிலவரப்படி, விலங்கு பன்முகத்தன்மை வலை 3,675 பங்களிப்பாளர்களைக் கொண்டிருந்தது.

## பணியாளர்கள்

விலங்கு பல்லுயிரிய வலையின் தற்போதைய ஊழியர்கள் மிச்சிகன் பல்கலைக்கழகத்தில் பணிபுரிகின்றனர் (2017ஆம் ஆண்டு நிலவரப்படி:

* பில் மியர்சு, இயக்குநர் மற்றும் விலங்கு பல்லுயிரிய வலை நிறுவனர். விலங்கியல் அருங்காட்சியகத்தில் பாலூட்டிகளின் கண்காணிப்பாளர் மற்றும் சுற்றுச்சூழல் மற்றும் பரிணாம உயிரியல் பேராசிரியர்
* டிரிசியா ஜோன்சு, கல்வி ஆராய்ச்சியாளர், மதிப்பீடு மற்றும் பயன்பாட்டு ஒருங்கிணைப்பாளர் மற்றும் தள வடிவமைப்பு ஆலோசகர்.
* ரோஜர் எஸ்பிநோசா, உள்ளடக்க மேலாண்மை, எக்ஸ்எம்எல் வார்ப்புருக்கள், தேடுபொறிகள் மற்றும் வகைபிரித்தல் தரவுத்தளத்தில் தொழில்நுட்ப முன்னணியாளர்.
* தான்யா டுவே, உள்ளடக்க நிபுணர், பாடத்திட்ட ஆலோசகர் மற்றும் விபவ பராமரிப்பு.
* ஜோர்ஜ் அம்மண்ட், உள்ளடக்க நிபுணர், பாடத்திட்ட ஆலோசகர் மற்றும் விபவ பராமரிப்பு.

## மேற்கோள்கள்

## =வெளியிணைப்புகள்

* அதிகாரப்பூர்வ இணையதளம்